Europa Centrală se pregătește pentru cele mai grave inundații din ultimele decenii. Trecerea ciclonului Boris este așteptată în weekend
Europa Centrală se pregătește pentru ceea ce serviciile meteorologice prevăd a fi cele mai grave inundații din ultimele decenii, trecerea ciclonului Boris fiind așteptată în acest weekend, informează AFP, preluată de Agerpres. Potrivit prognozelor meteorologice din Cehia și Polonia, unele zone din aceste țări ar putea înregistra până la 400 de litri de apă pe metru pătrat în următoarele patru zile, în timp ce Austria și Slovacia se pregătesc să primească circa 200 de litri.